rlitschk/wikidir huggingface dataset:
Uganda durtn aa Yuganda, amtle engl. Republic of Uganda, Swahili Jamhuri ya Uganda, is a vo Land umschlossna Stoot in westlinga Oustafrika. Ar stoußt in Oustn mid Kenya, in Noadn min Sidsudan, in Westn mid da Demokratischn Repablik Kongo, in Sidwestn mid Ruanda un in Siḏn mid Tansania zamma. Da sidlinga Toal von n Land hod an groussn Toal von n Viktoria-Sej, en wou se Uganda mid Kenya u Tansania toalt. Uganda ligt i da Region vo d Groussn Seja in n Niltol u houd a recht heterogens equatorials Klima. D Amtssprochn han Englisch u Swahili, aa wenn "a jeda ondane Sproch" in Untarricht, Vawolting, Legislatif u Justiz furmal aa gnutzt wean deaffad. Luganda, a zentrola regionola Sprouch, wiad vill i de mittann u sidestlingan Regiona von n Land gnutzt; weitane Sprouchn, wou gredt wean han es Lango, es Acholi, es Runyoro, es Runyankole, es Rukiga, es Luo un es Lusoga. Uganda is nou an Buganda Kinereich gnennt woan, es wou an groussn Toal von Siḏn von n Land, wou aa d Hapstod Kampala ligt, umfasst houd. Vo 1894 õ is d Gengt a Protektorat von n Vaoinigtn Kinereich gweng. Uganda hod d Unohangekait en 9. Ottowa 1962 daglengt. Dej
D Demokratischa Repablik Kongo, franz. République démocratique du Congo (RDC), infurmell aa Kongo-Kinshasa oda blouss da Kongo, historisch aa Zaire, is a Stoot ze Zentrolafrika; u nou da Flechn es zwoatgressta Landl vo ganz Afrika. Midrana Bvelkaring vo umma 105 milliona Leitn is d Demokratischa Repablik Kongo da am mejran bavelkate offezjell frankophone Stoot vo da Welt, un es am vejatmejran bavelkata Land vo Afrika, nou Nigeria, Ethiopia un Egiptn. Es is a Mitglid vo de Vaointn Naziona, da Bwegung vo d Blockfrein Stootn, da Afrikanischn Union u da COMESA. Seit 2015 sigt se d estlinga Demokratischa Repablik Kongo i d Nourichtn zwengs an zouwalzatn, oda furtlaffatn, militearischn Konflikt i da Kivu-Region. In n Flußtol von n Kongo hod s vur umma 90,000 Jouana scho Jaḡar- u Sammlar-Leit gem u vur a poa Jouatausnd hom se nou Bantu-rednate Gmoaschaftn u Reichh durtnhi asbroatt. In n Westn ban Durchgang von n Kongo in n Atlantik hod s Kinereich Kongo von n 14. bis zen 19. Jh. reḡiad. In n Noadoustn, da Mitta und in Oustn hom de Kinereich Azande, Luba u Lunda von n 16. u 17. Jh. bis zen 19. Jh. reḡiad. I de 1870ga kurz vua n eiropejschn Darappln
Albertshofa is a Gmoa in Landkroas Kitzingen. Genesis Online-Datenbank des Bayerischen Landesamtes für Statistik Tabelle 12411-001 Fortschreibung des Bevölkerungsstandes: Gemeinden, Stichtage (letzten 6) (Einwohnerzahlen auf Grundlage des Zensus 2011) (Hilfe dazu). Gemeinde Albertshofen: Bürgermeisteramt. Abgerufen am 9. Mai 2020.
Da Türkgücü Minga e. V. is a boarischa Fuaßboivarein aus Minga. Da Vaein is im Joar 2001 ois Nochfoiger vom insolventen SV Türk Gücü München entstont. D'eascht Moschoft is im Joar 2019 in d'virtklassig Regionoiliga Bayern sowia a Joar spader in d'3. Liga afsteing. → Haptartikln: SV Türk Gücü München Da SV Türk Gücü München worn im Joar 1975 vo oans Gruppm tiakischa Migrantn grindt. Vo 1988 bis 1992 sowia vo 1994 bis 1996 schbuit d'Moschoft in da seinezeid drittklassig Bayernliga und lockte ba Spuin gega den TSV 1860 Minga bis zua 12.000 Zuaschaua ins Dantestadion. Â im Volleyball war dea Varein eafoigreich. D'Monna- und Frau'nmoschoft schbuit in da Saison 1987/88 jeweis in da Bundesliga. Im Joar 2001 miassn da Varein Insoivenz omejdn und worn afgelest. Hintagrund war de Rückkehr vom Präsidentn und Geldgebers Ergun Berksoy in d'Tiakei. Offiziej Hoamseitn vom Varein Türkgücü München channel on YouTube Matthias Wolf: Rasanter Aufstieg: Fans und Feinde von Türkgücü München. (YouTube-Video; 10:34 min.) Sport inside. In: Sportschau. WDR, 1. Oktober 2020; abgerufen am 2. Oktober 2020. o.A.: Aufbruchstimmung am Scheideweg. In: Zeitspiel Nr. 10, Seite 18
Erin Pitt Erin Michelle Pitt Geborn 22. Septemba 1999 (Oida 21) Hamiltion, Ontarion, Kanada Beruf Schauspuiarin Erin Michelle Pitt (geborn am 22. Septemba 1999) is a kanadische Schauspuiarin, die fia ihr Roin ais Alessa Gillespie, Dark Alessa, und ais de jingare Sharon DaSilva im Horror Fuim Silent Hill: Revelation bekannt is. Da Pitt ihra erste Hauptroin war 2013, wous d Hannah Wade im Fuim Against the Wild gspuid hod. Sie hod a Titlroin im 2014 drahdn Fearnseh-Fuim An American Girl: Isabelle Dances Into the Spotlight gspuid. Pitt is a Synchronsprecharin und bekannt fiar ihra Roin in da Fearnseh-Serie The 99 ais Samda the Invulnerable und ais Evie in da Fearnseh-Serie Mike the Knight. Pitt is in Hamilton, Ontario, geborn, ais oans vo segs Gschwisdarad. Sie hod zwoar Schwesdana und drei Briada. Sie is af d Hamilton Academy of Performing Arts ganga, wou s in da Schauspuiarei, in Singa und in Danzn undarichtet woarn is und wou s midn Hamilton City Ballet afdreddn is. Pitt woar af d erst 2008 in ana Paperoni toy Werbung im Fearnseh zum seng. 2010 hods a Roin im Kuarz-Fuim Rick Mercer — Canadian Action Plan gspuid. Im saim Joahr is im Fuim You Lucky Dog
Kiadoaf im Woid (amtle: Kiadoaf i. Woid) is a Gmoa im niedaboarischn Landkroas Reng und dern gleichnomign Pfarrdoaf. Kiadoaf im Woid ligt in da Region Doana-Woid inmittn vom Boarischn Woid am Fuaß vom guad 1.000 Meta hohn Eschnbeag. De Oatschoft befindt se etwa 13 km südeastle vo da Kroasstod Reng, 16 km südle vo Zwiesl, 30 km nordeastle vo Degndorf, 17 km westle vo Grafanau sowia 26 km vo da A 3, Ausfoaht Hengasbeag entfernt. De nachstglengte Bahnstation vo da Boarischn Woidbahn mit reglmäßige Vabindunga befindt se im 9 km entferntn Spiegelau, wo aa da Natonoipark Boarischa Woid ofangt. Kiadoaf hingeng liegt im Natuapark Boarischa Woid. Es gibt 13 Gmoateile: Abtschlog Bruck Greaboch Greabichl Haid Hinhart Kiadoaf i. Woid Kiadoafead Reahrnochmuih Schlog Trametsriad Woidhaus Zellamuih Um des Joahr 1040 hot do da Meanch Wilhelm ois Oasiedla glebt. Kiachdoaf is 1144 unta dem Nama Maria-Beag und Maria im Woid ois Filoi vo Kiachbeag gründt worn. Seit 1149 is Kiachdoaf fia de Umgebung, zerst ois Filoi vo Kiachbeag, des 1204 da Probstei Rinchnach inkoaporiert worn is. Bei da Steia-/Gütabschreibung vo Abt Hermann im Joahr 1254 werd dea 14 Lehn umfassande Oat erstmois ois Chirchdorf bezeichnat. Bis 1289 war's kiachle da Propstei Rinchnach
Koimad is a Gmoa im niedaboarischn Landkroas Reng. A Teil vom Gmoagebiet, dorunta des gleichnomige Pfoardoaf, is staatle oerkannta Aholungsoat. De Gmoa liegt in da Region Doana-Woid inmittn vom Boarischn Woid neadle vom 1050 m houa Prölla zwischn Vejda (fünf Kilometa) und Englmo (sechs Kilometa). De zwou Stadt Bong und Reng hand jeweis 27 km entfernt, währand s af Degndorf und Cham jeweis 31 km san. Koimad besteht aus de Gemarkunga Oiaschdoaf, Kirchoatna, Koimad und Rechertsrejd. Es gibt insgsamt 103 Oatsteil: Oiaschdoaf Oidoatna Amej Oahof Boch Boarawe Berging Beahmasrejd Bramaschbea Brandhof Deafe Ehren Oawegen Äsbea Fejahof Gnad Geallhorn Geattlhof Grou Gsteinoch Hababej Haidahof Händlan Hartmannsbeag Hilb Himmewies Hintabeag Hintaholzn Hintavejda Hochstroß Hof Höfn Hoizapflern Hornhof Kagamej Kammoatna Kandlahof Karglhof Kiachoatna Koimad Leja Lätn Liebhof Maiahof Mehlbo Mittabeaging Mittagreaßling Müllaschdoaf Mingshefa Nädlen Neßlen Obabeagen Obagreaßling Obahofa Obariadl Obastoabej Oed Oedhof Ogleinsmoas Pimman Pröllaso Raklan Ramaschdoaf Raßmann Rechatsrejd Räkschdoaf Räsa Rieglkopf Sattl Schmidoatna Schrenamej Schwoazgrou Schwoazhof Schweinbea Schweinbeaga Mej Sedlhof Sickamej Steffehof Stoa Tafatshof Tafan Taging Tanzstadl Täublhof Täublmej Untabeagen Untadoana Untagreaßling Untariadl Untastoabej Voadaraa Woidhof Weggütl Weidhas Weinhartsaa Wedastoa Wies Wieshof Windsprach Winklan Wintaleja Zahrmej De Oatsgschicht is eng mit da gleichnomiga Buag vabundn, de wos 1153 erstmois ois Chalnberch awähnt
Gejts God oda Göds God (Vergelts Gott) is a boarische Oart dangschee z sogn. Da Gegnpart vo „Gejts God“ is Sengs God oda Zois God. Im katholischn Voiksglaam hoassts, dass ma nua in Himme kimpt, wen ma a am Dog mindastns drei Gejts God gsammet hod. Da Lutz Röhrich schreibt in seim „Lexikon der sprichwörtlichen Redensarten“: „Wird ein Armer, ein Bettler von einer Bäuerin beschenkt, so hört sie ein städtisch-höfliches ‚Dankeschön‘ nicht gern. ‚Des isch wie Wasser!‘, d. h., es hat keinen Wert. Der Beschenkte soll mit einem ‚Vergelt’s Gott!‘ danken, worauf sie mit einem ‚Segen’s Gott‘ oder ‚Zahl’s Gott‘ antwortet.“ „Gejts God“ hod mitm Wort „gej“ („gell“ ≈ „ned woar?“) z doa, wo oft an Frogn oghengt wead. Dees Wort kimpt vo „gejtn“ = „gitig sein“. De friaare Bedeitung vo „gejtn“ wor „kostn“ oda „wert sein“. Im Oidboarischn (Oidhochdeitschn) hods „geltan“ ghoassn und is fia „zruckzoin“ gstandn. „Gejts God“ bedeidd nacha sovui wia „Da God soi da s zruckzoin“. Wörterbuach: So wead gredd, 2. Aflog Lutz Röhrich: „Lexikon der sprichwörtlichen Redensarten.“ Band 1-3. Freiburg im Breisgau: Herder, 2003. ISBN 978-3451054006 gutenberg.spiegel.de@1@2Vorlage:Toter Link/gutenberg.spiegel.de (Seite nicht mehr abrufbar; Suche in Webarchiven) www.sagen.at (Der Vergelt'’s Gott-Sammler) www.swr.de (Vergelt’s Gott)
Da Wolfgang Ambros (* 19. März 1952 in Wean) is a esterreichischa Liadamocha und Rock-/Popsänga. Mit sein Liad Da Hofa hod a 1971 sein Duachbruch und sein easchtn Numma-1-Hit in da esterreichischn Hitparade ghobt. Da Großtäu vo seina Liadln san Rock- und Popmusik, maunche san owa aa Folk bzw. Wödmusi. Oft vawend a aa Blues-Ölemente. Mit seine Oibm Ambros singt Moser geht a im fuatgschrittanan Oita in Richtung Weanaliad. Duach sein Dialekt hod sei Musi owa scho immar a Voiksnächn ghobt. 1972: Alles Andere Zählt Net Mehr 1973: Eigenheiten 1976: Es Lebe Der Zentralfriedhof 1976: 19 Class A Numbers 1977: Hoffnungslos 1978: Wie Im Schlaf (Lieder Von Bob Dylan - Gesungen Von W. Ambros) 1979: Nie Und Nimmer 1980: Weiß Wie Schnee 1981: Selbstbewusst 1983: Der Letzte Tanz 1984: Der Sinn Des Lebens 1985: No. 13 1987: Gewitter 1989: Mann Und Frau 1990: Stille Glut 1992: Äquator 1994: Wasserfall 1996: Verwahrlost Aber Frei 1999: Voom Voom Vanilla Camera 2000: Nach Mir Die Sintflut - Ambros Singt Waits 2003: Namenlos 2005: Der Alte Sünder - Ambros Singt Moser (Lieder von Hans Moser - gesungen von W. Ambros mit dem Ambassade Orchester Wien) 2006: Steh Grod 2007: Die 2te - Ambros Singt
Ruanda, amtle engl. Republic of Rwanda, is a vo Land umschlossna Stoot in n Groussn Grombruch, wou d Regionna vo d Groussn Seja un Oustafrika zamtreffn. Es is oins vo de klejnnanan Stootn vo Afrika, ligt a poa Grod sidle von n Equatoa u d Hapstod hoisst Kigali. Ruanda hod d Nouchbalenda Uganda, Tansania, Burundi u Demokratischa Repablik Kongo. Es Land mid de Seja is recht houch gleng; in Westn hod s vill Bergg, in n Oustn Savanna-Landschaftna. Es Klima is temperiat bis subtropisch mid zwoa Rengzeitaln u zwou Trucknzeitn in n Joua. U midrana Bvelkaring vo mejra wej 12,6 milliona Leitn af 26 338 km² is s da am dichtann bsidlta Stoot af da afrikanischn Landmassn. Dej Bvelkaring is jung un iwawejngt 'deafflarisch'. D Leitn z Ruanda nenna se Banjaruanda, resp. Ruandaleit, unta dene wou s dej Hutu, dej Tutsi u dej Twa git. Dej Letztan han a kurz gwachsna, zwerglata Waldla, aa Wildara u Sammla ghoissn, dej wou ma aswej d Noukumma vo d frejastn Bawõhna vo da Region sigt. Dej Gstudiatn streitn se iwa n Ursprung u d Untaschid zwischn de Hutu u d Tutsi; oa glamma, dass s af gwengana sozjala Kastn vo oinn oinzing Vulk
Tansanija, amtle engl. the United Republic of Tanzania, Swahili: Jamhuri ya Muungano wa Tanzania, is a Land z Oustafrika i da Region vo d Groussn Seja. Es grenzt af n Noadn mid Uganda, af n Noadostn mid Kenja, af n Oustn min Indischn Ozean u de Komorn, af n Siḏn mid Mosambik u Malawi, af n Sidwestn mid Sambja un af n Westn mid Ruanda, Burundi, u da Demokratischn Repablik Kongo zamm. Da Kilimandscharo, en wou ma aswej es 'amhejchanna' Massiv vo Afrika kennt, findt se in Noadoustn von n Land. Vill gwichtinga hominida Fossillna hod ma z Tansanija midunta as n Pliozen gfunna. Da Australopithecus is vur 2 bis 4 milliona Jouana z Afrika durtn vill ummanand gschoufat; un aa Spurna vo de Urmanschal, de Homini, han am Olduvai-Sej gfunna woan. Nou an Afstig von n Afrecht-Gejadn, en Homo erectus, vur umma 1.8 milliona Jouana hod se d Menschhait asbroitt, spada aa es Gscheidhafal, da Homo sapiens. I da Stõa- u Brõsezeid han af Tansanija aa sidkuschitische Sprochn rednate Leit vo da Gengt von heintinga Etiopjen kumma; oustkuschitische Velkln han vur umma 2 bis 4 Millenja neadle von n Turkana-Sej imme af Tansanija owekumma; un aa nilotische Velkln han,
Johann Nepomuk Eduard Ambrosius Nestroy (* 7. Dezemba 1801 in Wean; † 25. Mai 1862 in Graz) woa'r a östareichischa Schauspüla, Sänga, Dramatika und Satirika. Da Nestroy güt ois da “östareichische Shakespeare”. Sei Weak is bis heit da Gipfe vaum Oid-Weana Voikstheata. Vaum Biedermeier iwan Vormärz bis zua Revoluteaun und aa no danåch håt a des Weana Theataleb'n dominiat. Noch'n Gymnasium und an aug'faungt'n Jusstudium håt se da Nestroy 1822 liaba a Karrier' ois Sänga (Bassist) ausg'suacht. A Zeit'l woa'r a in Amsterdam, nocha im Brünn und daunn in Graz und Preßburg aungaschiert. Da Direkta Johann August Stöger (1791–1861) håt daumois nämli net nua des Städtische Schauspielhaus Graz, sundan z'gleich aa des Preßburger Theata g'füaht. In Graz håt da Nestroy aum 23. Mai 1826 ois Figaro im Barbier von Sevilla debütiat. Weidare Roi'n in Opern, owa aa ernste Sprechroi'n, wia da Walter Fürst in Wilhelm Tell, da Lionel in Die Jungfrau von Orleans, da Sir Paulet in Maria Stuart, da Geist im Hamlet und aa in Stückl'n vom Ferdinand Raimund und vom Franz Grillparzer woa'n große Erfoig' füa eahm. Durt håt ea daunn imma meahr net nur g'sunga, sundern aa ois komischa Schauspüla und Poss'nschreiba au'g'faungt.Von 1828 au is ea
Zamioculcas zamiifolia, a bekannt unda de saidn hergnumman Trivialnamn Gliggsfeda, Babbadeggl-Palme, „de Zz-Pflanzn“ oda aia irrefiahrend „Zamie“, is de einzige Oart vo de monotypischn Pflanzngattung Zamioculcas, de zua Famui vo de Aronstobgewaxa (Araceae) geheard. Sie is a pflegeleichts Zimmapflanzl. Zamioculcas zamiifolia is a ausdauands kraudigs Pflanzl. Aus an horizontal woxndn knoinoardign Rhizom kemmad Driebe aussa, de nua oa oanzigs unpaarig gfiderds Bladdl mid fünf bis achd Fiderpaarn buiden. De Stenglen vo dene Fidabladdln san am Grund stoark vodiggt. Wenn a Bladdl ostirbd, dann wearnd zerst oanzlne Fidapaare braun, und aus dem Stui wird da Soft so weit assazong, dass se 10 bis 15 Zandemeta iba dem Rhizom a Soibruchstai buid, an der des Bladdl dann obricht bzw. se laisd. Da digge Stumpf vom Stenglen bleibd no mehrare Joahr dahoidn. Des urspringliche Vobreidungsgebied reichd von Kenia bis KwaZulu-Natal. Zamioculcas zamiifolia is seha pflegeleichd, weis mid weng Laid askimmd, oba a gean in laichde Zimma staid. Entsprechnd ihram Naturstandoad is a lengane Druggazeidn gewehd und muass dahea nua weng gossn wearn. Des Pflanzl beeindruggd bsondas duarch de diggn, dunglgruiana, glenzadn Bladdln. Duarch ihra kräftigs Gruia is voa allm fia offane, laichde Zimma geeigned. Je laichda da Standord, desto schnaia woxsds und desto
Vorlage:Infobox See/Wartung/NACHWEIS-SEEBREITEVorlage:Infobox See/Wartung/NACHWEIS-MAX-TIEFEVorlage:Infobox See/Wartung/SEELAENGE ff Da Sarykamysch-See (usbek. Sariqamish, russ. Сарыкамышское озеро/Osero Sarykamyschskoje) is a gring soiziaga, anthropogena Binnensee, in Zentroiasien in da Nahd vum Aralsee aun da Grenz zwischn Usbekistan und Tuakmenien. D'Sarykamysch-Senkn, wor schau friara efta moi mid an Wossa gfüd, waun da Amudarja sein Lauf vaändat hod. Bis zua Mittn vum 1. Joartausnd v. Kr. hod de Senke midn Usboi a nu an Obfluss zum Kaspischn Mea ghobt. Im Sòmma 1878 hòd da Amudarja de Senkn zletzt auf a natialiche Oat erreichd. Danoch san im zentraln Tei vo da Senkn san neta nu a boa kloane stoak soizige Seen (unter 100 km2) iwabliem san. Weng da stoakn Ausweidung vo da kinstlichn Bewessarung vum Amudarja Toi fia Baumwoiföda zua Zeid vo da Sowjetuniond und de desweng vabundanen baulich Mosnaumen iss 1971 zu an neichn Duachbruch vom Amudarja Wossa durchn oiden Oam Darjalyk (Дарьялык) in d'Sarykamyschsenkn kema, de ned unatbund woan san. Da Sarykamyschsee stehd im Gengsotz zum Aralsee, wei a stod oiwei weniga, imma mea wiad. Da See hod heid a Flächn vo iwa 5.000 km2. Da Wossaspüagi is bei iwa 5 m üwan NN. Da See wiad zum greßtn Tei vo Obwassan vo da Laundwiatschoft, de Pestizide
De Burg zu Burghausen obahoib vo da Oidstod vo Burghausn is mit 1051 Meta de lengste Burgolog wäidweit. Se hod seggs Burghef und is bis af wenge Ausnahma aus Travertin-Quadan baut woan. A groußa Tei vo de Bautn stammt aus da Zeit, wo de Burg de Residenz vo da niadaboarischn Linie vo de Wittelsbacha (1393–1505) gwen is. Ogfanga hods bscheidn; des easchte Bauwerk am Burgberg: a bfestigts Hoizhaus, dees im sibbdn (7.) Jahrhundert vo de Bayrischn Heazeg baut worn is. Ab da Middn vom dreizenndn (13.) Joarhundat is aus na Burg bis in de zwoadde Hoifdn vom 15. Joarhundad de lengsde Burgolog vo Eiropa. Da Presnitzer Ulli und seine vierdausnd (4000) Schbäzln ham vo 1479-89 auf da gresstn Baustej vo Eiropa gorbat, bis de Burg 1490(de Tiakn san grod voa Wean gschdanndn) mid ihren seggs Hef, de wo olle duach Woigrobn, Zugbrückn, und Torgebaide vonnannad drennd worn, fiate wor. 1809 war da Kaiser Napoleon in Burghausn. Vo eam stammt da Ausspruch "Stadt unter der Erde", ois a auf da Burg gstandn is und afd Stod obegschaud hod. Übanacht hod er 4 Nächt in Burghausn im Taufkirchen Palais, weil de Östareicher damois de oide Soizach Bruggn abgrissn ham und er mid
D' Festung Hohnsoizburg is as Woahrzeichn vo da Stod Soizburg. Sie liegt auf am Stodberg (Festungsberg), owahoib vo da Oidstod, der se noch Nordwestn in 'n Mönchsberg furtsetzt. Da Auslaifa im Ostn vom Festungsberg haasst Nonnberg. Auf 'm Nonnberg befindt se direkt unta d' östlichn Aussnolong vo da Festung - d' Nonnbergbastein - s Stift Nonnberg. D' Festung Hohnsoizburg is mid üwa 7.000 m² bebauda Flächn (eischliasslich de Bastein üwa 14.000 m²) ane vo d' gresstn Burgn in Eiropa. Sie is d' gresste Burgolog aus 'm 11. Joahrhundat in Eiropa, d' gresste voiständig dahoidane Burg in Middleiropa und mid jährlich üwa 950.000 Bsuacha de am heifigstn bsuachte Sehnswiadigkeit in Östareich aussahoib vo Wean, wobei s' aa in da Bundeshauptstod nur vom Schloss Schäbrunn, Tiargortn Schäbrunn, Stefansdom und 'm Weana Proda üwatroffm wead (Bsuachastatistikn 2006 und 2007). Hohnsoizburg is donk vom guadn Erhoitungszuastond und da Log a Publikumsmagnet. De Festungsolog ko ohne Fiahrung ogschaut wern. Fir d' Eihwohna vom Bundeslond Soizburg is da Eitritt in d' Aussnolog kostnlos. Fir d' Innenraime (Hohe Stogg, Weahrtirm), gibt s a Fiahrung mid Audioguides. Neem de Besichtigungen findn reglmässige Konzerte stott, de Kapöin wead ebnfois gnützt. Auf da Festung befindt se no zuasätzlich s Museum
Bitcoin Cash, owkiazt BCH, is a Oblega von Bitcoin und a digitais Bezoisystem. Es is 2017 entstonden wal Bitcoin nur a klane Onzohl an Transaktionen zualosst und die Zohlungsgebührn erhöht wordn san. Auf da BCH Blockchain san mehr Transaktionen möglich und ma zohlt weniger Gebührn. Im Novemba 2018 hot si Bitcoin Cash in Bitcoin Cash und Bitcoin SV auftalt. Im Novemba 2020 hot si Bitcoin Cash in Bitcoin Cash und Bitcoin ABC (BCHA) auftalt. Die Untastütza vo BCH, wie zum Beispü da Roger Ver oda da Kim Dotcom manen holt, ma sollt a Kryptowährung a wirklich für olle Zohlungen verwenden kennen und ned nur zum spekulieren. Wal die BCH Blockchain aus Protest entstonden is san monche BTC Leit ned glücklich, dass es BCH gibt. Die Zohlungsgebührn san niedriger Replace-By-Fee gibts ned Des Blocksize Limit is höher: ma konn mehr Transaktionen direkt auf der Blockchain mochen. Double-Spend Proof mochen unbestätigte Transaktionen sicherer. Ma konn Bitcoin Cash a anonym vawenden mit Electron Cash und CashFusion. Bitcoin Cash hot mehrere verschiedene Entwicklateams: BCHN, BU, BCHD, Bitcoin Verde, Knuth und Flowee. Protocol specification. In: Reference.cash. 27. April 2021, abgerufen am 27. April 2021 (englisch). Kharif, Olga. Bitcoin Cash Wars End With No Relief for
Literatua in Boarischa Sproch umfosst jede Literatua de in am boarischen Dialekt gschriem is. Dazua ghean Werke vo Autorn aus Oidbayern, Österreich und Sidtiroi bis hi zu dena boarischen Sprochinsln in Italien, Rumänien oda aa Siidamerika. Im diachrona Sinn redt ma vo Boarischa Literatua eascht ob am Spätbarock, oiso ungefäa ab 1750, weis vorhea koa deutsche Standardspoch gebm hod und da Untaschied zwischn gschriebanan Boarisch und da obadeitschn Schreibsproch fliaßend wor. Dramatiker Franz von Kobell (1803-1882), Minga Johann Nepomuk Sepp (1816-1909), Obabayern Ludwig Anzengruber (1839-1889), Wean Dichter Josef Misson (1803-1875), Niederösterreich Norbert Hanrieder (1842-1913), Obaösterreich Peter Rosegger (1843-1918), Steiamoak Dichta Hans Zötl (1848-1938), Obaösterreich Anton Matosch (1851-1918), Obaösterreich Ludwig Ganghofer (1855-1920), Schwobm Hans Fraungruber (1863-1933), Steiamoak Ludwig Thoma (1867-1921), Obabayern Hans Kloepfer (1867-1944), Steiermark Anna Schuster (1872-1939), Obabayern Oskar Maria Graf (1894-1967), Obabayern Ödön von Horváth (1901-1938), Österreich-Ungarn Dramatika Josef Ruederer (1861-1915), Minga Georg Queri (1879-1919), Minga Dramatika Paul Schallweg (1914-1998), Minga Martin Sperr (1944-2002), Niedabayern Joe Berger (1939-1991), Niederösterreich Dichta Otto Jungmair (1889-1974), Obaösterreich Gerhard Glawischnig (1906-1996), Kärntn Wally Fendt (1907-1979), Obabayern H. C. Artmann (1921-2000), Wean Ludwig Gruber (1922-2005), Niedabayern Literaten Gottfried Glechner (1916-2004), Innviatl Friedl Brehm (1917-1983), Obabayern Gerhard Bronner (1922-2007), Wean Walter Bäck (1931-2004), Wean Wolfgang
Burundi, amtle franz. République du Burundi, Kirundi Repubulika y’u Burundi, Swahili Jamuhuri ya Burundi, is a vo Land umschlossna Stoot in n Groussn Grombruch, wou d Region vo d Groussn Seja mid Oustafrika zamtrift. D Nouchbalenda han af Noadn Ruanda, af n Oustn u Sidoustn Tansania un af n Westn d Demokratischn Repablik Kongo; da Tanganyika-Sej ligt af da sidwestlinga Grenz. D Hapstedt han Gitega u Bujumbura. Dej Twa, Hutu u Tutsi Velkln lemma z Burundi seid niad wenga wej 500 Jouana. Burundi is a unohanges Kinereich gweng, nu bvur dass Deitschland d Region kolonesiad u s z Deitschoustafrika zougschlong woan is. Zwengs da Nidaloḡ in n Ejaschtn Weltkrejḡ, is s min End vo Deitschoustafrika mit Ruanda zammglegt un a Toal vo da belgischn Koloni Ruanda-Urundi woan. Dennat han Burundi u Ruanda assaholb vo da Kolonjalzeid nej unta koa gmoasoma Herrschaft niad gweng. Burundi hod d Unohangekait 1962 daglengt un zejascht a Monarchi ghobt; is owa nou en haffa Attntot, Putsch u Gschewa 1966 zarana oa-porteiatn Repablik woan. Asschreitunga mid etnischa Vatreibung, zwej Burgakrejḡ u Velkamord i de 1970ga u 1990ga houd hundattausade en Toud bracht u d Wiatschaft untn gholtn, af dass ban Vulk d Nout za Tia einaschaugt.
Mohnnudln, aa Mohnnudeln san a Spezialität vo da österreichischn und behmischn Kuchl. Mohnnudln wean aus an Eadäpfedag gmocht. Da Dag wiad zu Schupfnudeln gwuzlt. De Nudln wean dann in Soizwossa kocht, obgseicht und koid obgspüd. Da Mohn wiad mit Zucka und Butta in an Pfandl aungresst, daun kumma de Nudln dazua und wean drin a wengal gschupft. Voam Seavian wean de Mohnnudln mit Staubzucka guad aungstraad. Mohnnudln kenna ois Nochspeis oda ois Hauptspeis gessen wean. In Österreich is a traditonölle leichte Hauptmoizeit. Susanne Seethaler, Die echte bayerische Küche. Traditional Bavarian Cooking (2005) ISBN 3485010456 (p. 103) derstandard.at waldviertel.at